ปอท.เตือน แอบถ่ายใต้กระโปรงดาราดัง ขายยาปลุกเซ็กซ์ ระวังโทษหนัก 
ตร.ปอท.เตือน โดนแอบถ่ายใต้กระโปรงดาราคนดังๆ และลักลอบจำหน่ายยาปลุกเซ็กซ์ ระวังโทษหนักหากมีการนำเข้าสู่ระบบคอมพิวเตอร์ จำคุก 5 ปี ปรับ 1 แสน หรือทั้งจำทั้งปรับ เตือนสาวๆให้ระวังอย่ามัวก้มหน้าเล่นมือถืออย่างเดียว  ,เมื่อวันที่ 23 พ.ย. พ.ต.อ.ศิริวัฒน์ ดีพอ ผกก.3 และ โฆษก บก.ปอท. กล่าวถึงกรณีที่มีการแอบถ่ายรูปหรือคลิปลามก ซึ่งมีทั้งสุภาพสตรีทุกวัย ทั้งที่มีชื่อเสียงและบุคคลทั่วไป ล่าสุด ก็มีดารานักแสดงโดนสอดรองเท้าไปถ่ายใต้กระโปรง ถูกจับกุมดำเนินคดีท้องที่ สน.ปทุมวัน เมื่อวานนี้ ก่อนหน้านี้ บก.ปอท.ก็ได้รับแจ้งความจากทนายของ คุณคิมเบอร์ลี่ มาแจ้งถูกแอบถ่ายใต้กระโปรงขณะไปช็อปปิ้ง สำหรับในเรื่องนี้ต้องขอเรียนว่า คลิปหรือรูปในลักษณะนี้มักจะปรากฏตามเว็บไซต์ลามกที่เป็นสื่อกลางให้สมาชิกมาลงกระทู้หรือเอามาแชร์เปิดวาร์ปหรืออะไรก็แล้วแต่จะเรียกกัน แล้วยังมีกลุ่มคนที่ชอบในลักษณะต่างๆ เช่น ภาพแอบถ่าย รอดใต้กระโปรง มองเห็นกางเกงใน ก็อาจจะมีการซื้อขายกันบ้างอยู่วนกลุ่มคนที่นิยมชื่นชอบ การแอบถ่ายในห้องน้ำก็เป็นรสนิยมอีกแบบหนึ่ง ขึ้นอยู่กับว่าใครจะชอบแบบไหน,ซึ่งความนิยมทำนองนี้จะเป็นหนึ่งในหัวข้อของเว็บไซต์ลามกเหล่านี้ ที่จะจัดไว้ให้เลือกชมเป็นหมวดหมู่หนึ่งเลย หมวดหมู่ที่เว็บฯ เหล่านี้จัดให้สมาชิกเลือกดู เช่น แอบถ่าย ภาพหลุดดารา เปิดวาร์ป เป็นต้น ,สำหรับการแอบถ่ายคนดังดารานักร้องก็อาจจะมีการซื้อขายกันในช่วงแรก ครั้งแรกๆ เท่านั้น เพราะเมื่อซื้อขายแล้วก็จะส่งต่อแชร์กระจายกันต่อๆ ไป จะเป็นการส่งต่อไม่ใช่การซื้อขายภาพ-คลิปลามกคนดังดาราอะไรแล้ว,พ.ต.อ.ศิริวัฒน์ กล่าวต่อ สำหรับ บก.ปอท.เราที่มีการตรวจสอบพบเจอก็พบว่า จะมีมูลค่าการซื้อขายในหลักร้อย หลักพันบาท ขึ้นอยู่กับความดังของบุคคลที่ถูกแอบถ่ายภาพหรือคลิปนั้นๆ อย่างที่บอกคือซื้อขายกันครั้งแรกๆ เท่านั้น พอภาพ-คลิปนั้นกระจายไปแล้วก็ขายไม่ได้อีก ต้องหารายใหม่มาขายแทน,สำหรับบุคคลที่โดนกระทำในลักษณะนี้ไม่ว่าจะเป็นถูกแอบถ่าย ถ้ามีการนำเข้าสู่ระบบคอมพิวเตอร์ ก็จะมีความผิดตาม พ.ร.บ.คอมพ์ ม.14(4) มีอัตราโทษจำคุกไม่เกิน 5 ปี ปรับไม่เกิน 1 แสนบาท หรือทั้งจำทั้งปรับ,สำหรับสุภาพสตรีก็มีข้อแนะนำว่าให้ระมัดระวังตัวหมั่นสังเกต เห็นอะไรแปลกๆ หรือเห็นผู้ชายที่มีอะไรผิดปกติมาอยู่ใกล้ๆ ก็ต้องระวังตัว อย่าเอาแต่ก้มหน้าเล่นมือถืออย่างเดียว จะได้ไม่ตกเป็นเหยื่อมิจฉาชีพได้,ส่วนบุคคลที่กระทำผิดมีพฤติกรรมชอบแอบถ่ายของให้รู้ตัวว่าการกระทำลักษณะนี้ผิดกฎหมาย และสร้างความเดือดร้อนรำคาญ ความอับอายให้กับผู้อื่นได้ ขออย่ากระทำเลยพอถูกจับต้องถูกดำเนินคดีตามกฎหมาย,ส่วนกรณีที่มีการลักลอบจำหน่ายพวกยาปลุกเซ็กซ์ ยากระตุ้นอารมณ์ทางเพศ ยาเสียสาว หรือ ทิงเจอร์ขาว แล้วแต่จะเรียกกันนั้น พ.ต.อ.ศิริวัฒน์ กล่าวว่า ทาง บก.ปอท.เรามีศูนย์เฝ้าระวังโซเชียล คอยโมนิเตอร์ดูอยู่ เมื่อได้รับรายงานก็จะตรวจสอบใครเป็นเจ้าของบัญชีนั้นๆ แล้วประสานแจ้งให้หน่วยงานที่รับผิดชอบโดยตรงไปดำเนินการจับกุมดำเนินคดีตามกฎหมาย,ด้าน พล.ต.ท.สุรเชษฐ์ หักพาล ผบช.สตม. กล่าวถึงกรณีที่มีคนร้ายแอบถ่ายภาพหญิงสาว หรือดารานักแสดงไปขายเพื่อการอนาจาร ว่า ไม่ว่าจะเป็นการเก็บภาพลามกเด็กไว้ ล้วนเป็นความผิดทั้งสิ้น ส่วนกรณีการตัดต่อภาพก็นับเป็นความผิดเช่นเดียวกัน ตนขอฝากเตือนเรื่องการใช้เทคโนโลยีว่า หากเป็นการละเมิดสิทธิ์ผู้อื่นก็นับเป็นความผิดในคดีอาญาเช่นกัน ทั้งนี้ ผู้เสียหายสามารถแจ้งเบาะแสได้ที่ ศปอส.ตร. สายด่วน 1155 ซึ่งจะมีเจ้าหน้าที่คอยประสานงานตลอด 24 ชั่วโมง
ตร. ปอท.เตือน แอบถ่ายใต้กระโปรงดาราคนดังๆ และลักลอบจำหน่ายยาปลุกเซ็กซ์ ระวังโทษหนักหากมีการนำเข้าสู่ระบบคอมพิวเตอร์ จำคุก 5 ปี ปรับ 1 แสน หรือทั้งจำทั้งปรับ เตือนสาวๆ ให้ระวังอย่ามัวก้มหน้า
ดาราถูกถ่ายใต้กระโปรง,ถ่ายใต้กระโปรง,ยาปลุกเซ็กส์,ปอท.,โทษหนัก,ข่าวทั่วไป